बराबरीसँगै रियल अर्को चरणमा
स्पेनिस कोपा डेल रे अन्तर्गत गएराति भएको खेलमा तेस्रो श्रेणीको फुएन्लाब्राडासँग २-२ को बराबरी खेल्दै रियल म्याड्रिड राउण्ड अफ १६ मा पुगेको छ । 
म्याड्रिड — स्पेनिस कोपा डेल रे अन्तर्गत गएराति भएको खेलमा तेस्रो श्रेणीको फुएन्लाब्राडासँग २-२ को बराबरी खेल्दै रियल म्याड्रिड राउण्ड अफ १६ मा पुगेको छ ।  अघिल्लो महिना पहिलो लेग २-० ले जितेको म्याड्रिड समग्रमा ४-२ ले विजयी रहयो । उसका लागि मंगलबार बोर्जा मायोरालले दुई गोल गरे । दुवै गोलको असिस्ट चोटबाट फर्केका ग्यारेथ बेलको नाममा रहयो ।